雙林天主堂

雙林天主堂（圣女小德肋撒堂），是天主敎杭州敎區个一隻敎堂，有拉吳越浙江省湖州市南潯區雙林鎮堂子湾路2号。

 歷史 
雙林天主堂有起拉雙林堂子灣，後末來个雙林中學東大門門口頭。以聖女小德蘭爲主保。

清朝光緒三十年（1904年），外國神父馬安德等人拉許丄租民房開敎，規模弗大。1925年，神父馬安德搭魏振東買嘚1600多平方米个地造敎堂，三年之後貤擴建敎堂搭另外刮用房五間193.42平方米。羅馬教廷拉湖州設總本堂，總本堂神父包壬道主持雙林天主堂。民國中後期，愛爾蘭人陸凱、尹爾高先後拉雙林天主堂開設西醫診所，對行醫對傳敎。1947年天主堂創辦路加診所，黃士渭醫師主持，有兩個護士，除脫敎民看毛病，也向鎮丄人開放，拉箇辰光還是中醫爲主个雙林地區擴大了西醫个影響。

1953年外國神父回國，路加診所畀政府接管，文化大革命个辰光敎堂裏向个神像畀紅衛兵小將敲脫，敎堂畀雙林中學用作圖書館搭室內運動場。

改革開放之後，神父包壬道，修女薛雲霞搭弗少敎友多方聯繫，敎堂畀渠還回來嘚。1984年，神父朱峰青主持復堂，四百多個敎友參禮。1989年7月份愛爾蘭高隆龐會議之後，柯德華神父到敎堂來視察，資助雙林天主堂整修搭擴建，新贈兩層樓四間，敎堂頂丄增設一座鐘樓。

 歷任主管神父 
包壬道（杭州人，1928—1945年），陸凱（愛爾蘭人，1945—1946年），尹爾高（愛爾蘭人，1946年6月），姜紹齊（浙江平湖人，1946年6月—1946年6月），包壬道（1947年—1983年），李富平（陝西周至人，1995年9月—2001年），李剛（陝西戶縣人，2002年開始）。

 參考資料 

 外部鏈接 

 天主教在线全国教堂查询系统：双林圣女小德肋撒堂（）

Category:南浔区建筑物
Category:浙江天主教堂